परीक्षा केंद्रों की 200 मीटर की परिधि में धारा 144 लागू
जिलाधीशमंदीप सिंह बराड़ ने हरियाणा विद्यालय शिक्षा बोर्ड की 10वीं और 12वीं की रेगुलर ओपन कक्षाओं की परीक्षा के मद्देनजर जिले में धारा 144 लागू कर दी है। परीक्षा केंद्रों के पास निषेधाज्ञा 7 मार्च से 8 अप्रैल तक के लिए लागू की गई है। जिलाधीश ने यह आदेश परीक्षा को नकलरहित शांतिपूर्ण ढंग से संपन्न करवाने के लिए जारी किए हैं। आदेशों में कहा गया है कि परीक्षा केंद्र की 200 मीटर की परिधि में 5 या 5 से अधिक व्यक्तियों के एक स्थान पर एकत्रित होने पर प्रतिबंध है। किसी भी व्यक्ति के तेज हथियार, लाठी, भाला, बरछा, गंडासा, चाकू आदि हथियारों को लेकर चलने पर पाबंदी रहेगी। यह आदेश ड्यूटी पर तैनात पुलिस अन्य कर्मचारियों पर लागू नहीं होगे।
hin_Deva hin_Deva